b'\n_START_ARTICLE_\nLev Ponikvar\n_START_SECTION_\n\xc5\xbdivljenje\n_START_PARAGRAPH_\nRodil se je 8. aprila leta 1917 v Sori pri Medvodah. V otro\xc5\xa1tvu se je nau\xc4\x8dil \xc5\xbevi\xc5\xbegati na prste ter igrati na orglice, pozneje, ko je odrastel, pa se je pre\xc5\xbeivljal z igranjem na kitaro._NEWLINE_Ravno ob za\xc4\x8detku vojne leta 1941 se je spoznal z Bojanom Adami\xc4\x8dem, ki mu je pomagal z nasveti in napotki do bolj\xc5\xa1ega igranja kitare. Po vojni je nato 15 let igral v njegovem radijskem plesnem orkestru._NEWLINE_Leta 1953 je prvi\xc4\x8d za\xc4\x8del sodelovati z Slavkom Avsenikom, takrat so v triu igrali Slavko Avsenik na harmoniki, Lev na kitari in Jo\xc5\xbee Kelbl na basu._NEWLINE_Zopet so ga povabili leta 1955, ko je za\xc4\x8del igrati takratni Gorenjski kvintet, leta 1960 pa je postal uradni \xc4\x8dlan Avsenikov. _NEWLINE_Kitaro je igral do leta 1989. Ponikvar je umrl v Frankfurtu na obisku pri prijatelju decembra 1993 zaradi sr\xc4\x8dne kapi._NEWLINE_\xc5\xbde za \xc4\x8dasa \xc5\xbeivljenja je postal vzornik slovenskim kitaristom, ki igrajo oberkrainer kitaro - \xc5\xa1e bolj pa avstrijskim, nem\xc5\xa1kim in \xc5\xa1vicarskim. Zaradi njega je kitara znamke Framus ravno tako legendarna, kot on sam. On jo je proslavil, zvok te kitare pa definiral kot alpski zvok. Lev\xc4\x8dek je med igranjem vedno sedel na trino\xc5\xbenem stol\xc4\x8dku._NEWLINE_Danes tovarna Framus izdeluje "njegovo" kitaro kot signature model: Framus LP-10 Leo Ponikvar'